b'\n_START_ARTICLE_\nMario\n_START_SECTION_\nHist\xc3\xb2ria\n_START_PARAGRAPH_\nPoc se sap de la hist\xc3\xb2ria de Mario. Els seus jocs consisteixen a evitar trampes complicades. Segons alguns manuals de videojocs molt antics, Mario i el seu germ\xc3\xa0 Luigi s\xc3\xb3n italoamericans nascuts en Brooklyn, Nova York. Mario treballa com a lampista i vesteix de vermell, amb una granota blava. En jocs m\xc3\xa9s moderns com Paper Mario, es pot observar com resideix amb el seu germ\xc3\xa0 al Regne Xampiny\xc3\xb3._NEWLINE_Les caracter\xc3\xadstiques distintives de l\'aparen\xc3\xa7a de Mario es deuen a les restriccions de la tecnologia (colors i p\xc3\xadxels limitats). En el passat, els programadors no podien animar el moviment del personatge sense que els seus bra\xc3\xa7os desapareguessin si duien una samarreta de color s\xc3\xb2lid. No tenien la capacitat de donar-li una boca i no podien animar els seus cabells. Aix\xc3\xad \xc3\xa9s que Mario, en el seu darrer disseny, es va quedar amb una gorra, una granota i bigoti per resoldre aquests problemes. El creador de Mario, Shigeru Miyamoto, ha dit en algunes entrevistes que Mario duu gorra tamb\xc3\xa9 perqu\xc3\xa8 li \xc3\xa9s dif\xc3\xadcil dibuixar cabells. _NEWLINE_El cognom "Mario" (fent que el seu nom complet sigui "Mario Mario") s\'utilitz\xc3\xa0 primer en The Super Mario Bros. Show. Aix\xc3\xb2 era per explicar com Luigi i Mario podien \xc3\xa9sser "els germans Mario" si el nom de Luigi era Luigi. Tanmateix, cap font oficial de Nintendo ens confirma que el seu cognom sigui aquest.\n_START_SECTION_\nProfessi\xc3\xb3\n_START_PARAGRAPH_\nAl principi, en el joc Donkey Kong, Mario, tamb\xc3\xa9 conegut com a Jumpman, tenia la professi\xc3\xb3 de fuster/constructor. Nintendo ha adm\xc3\xa8s que Mario \xc3\xa9s un lampista que treballa en canonades. Tot i aix\xc3\xb2, existeixen altres professions que Mario fa a la seva vida quotidiana. Un exemple d\'aix\xc3\xb2 \xc3\xa9s Doctor Mario, en el qual el nostre heroi t\xc3\xa9 com professi\xc3\xb3 la bacteriologia i la medicina, tractant d\'aniquilar a virus amb les seves c\xc3\xa0psules d\'acord amb el color que estan composts els virus. Encara que es diu que tamb\xc3\xa9 Mario \xc3\xa9s doctor, en el joc de Super Mario RPG: Legend of the Seven Stars, es ressalta molt que Mario "\xc3\xa9s un lampista", i fins i tot, existeix una afirmaci\xc3\xb3 en la qual Luigi diu "desitjaria ser un gran lampista com el meu germ\xc3\xa0 Mario". En la pel\xc2\xb7l\xc3\xadcula duu les seves eines en un cintur\xc3\xb3 i realitza reparacions en les canonades._NEWLINE_Tamb\xc3\xa9 se l\'ha vist treballar d\'\xc3\xa0rbitre de boxa (Punch-Out) i tennis, tennista, futbolista, jugador de b\xc3\xa0squet, golfista, corredor de karts, jutge esportiu, pintor, arque\xc3\xb2leg (Mario Picross) i astronauta.'